नई दिल्ली। 74वें स्वतंत्रता दिवस के मौके पर लाल किले से झंडा फहराने के बाद प्रधानमंत्री नरेंद्र मोदी ने देश को संबोधित किया। प्रधानमंत्री नरेंद्र मोदी ने इस दौरान कहा कि देश की सेना ने एलओसी से लेकर एलएसी तक देश की संप्रभुता पर आंख उठाने वाले को उसकी ही भाषा में जवाब दिया है। प्रधानमंत्री ने कहा कि भारत की संप्रभुता का सम्मान सर्वोपरी है। उन्होंने कहा कि भारती वीर जवान क्या कर सकते हैं और देश क्या कर सकता है। लद्दाख में दुनिया ने इसका उदाहरण देखा है। प्रधानमंत्री ने कहा कि हमारा पड़ोसी वो ही नहीं जिससे हमारी सीमाएं मिलती हैं, बल्कि वो भी जिससे हमारे दिल मिलते हैं। उन्होंने कहा कि हम अपने पड़ोसियों के साथ सुरक्षा, विकास और विश्वास की साझेदारी के साथ जोड़ रहे हैं।
देश की संप्रभुता की रक्षा के लिए पूरा देश एक जोश से भरा
प्रधानमंत्री ने कहा कि'देश की संप्रभुता की रक्षा के लिए पूरा देश एक जोश से भरा है, संकल्प से प्रेरित है और सामर्थ्य पर अटूट श्रद्धा के साथ आगे बढ़ रहा है। इस संकल्प के लिए हमारे वीर जवान क्या कर सकते हैं, देश क्या कर सकता है, ये लद्दाख में दुनिया ने देखा है भारत के जितने प्रयास शांति और सौहार्द के लिए हैं, उतनी ही प्रतिबद्धता अपनी सुरक्षा के लिए, अपनी सेना को मजबूत करने की है। भारत अब रक्षा उत्पादन में आत्मनिर्भरता के लिए भी पूरी क्षमता से जुट गया है।]
देश में 1300 से ज्यादा Islands
पीएम मोदी ने आगे कहा कि हमारे देश में 1300 से ज्यादा Islands हैं। इनमें से कुछ चुनिंदा Islands को, उनकी भौगोलिक स्थिति को ध्यान में रखते हुए, देश के विकास में उनके महत्व को ध्यान में रखते हुए, नई विकास योजनाएं शुरू करने पर काम चल रहा है। बीते वर्ष मैंने यहीं लाल किले से कहा था कि पिछले पांच साल देश की अपेक्षाओं के लिए थे, और आने वाले पांच साल देश की आकांक्षाओं की पूर्ति के लिए होंगे। बीते एक साल में ही देश ने ऐसे अनेकों महत्वपूर्ण फैसले लिए, अनेकों महत्वपूर्ण पड़ाव पार किए।